Ha megint Hosszú nyer, utoléri Egerszegit
Már a hazai boltokban is érzékelhető a karanténpánik: megkezdődött a tartós élelmiszerek felvásárlása.
A férfiaknál Liu Shaolin Sándor, Michelisz Norbert és Milák Kristóf, a nőknél pedig Csipes Tamara, Hosszú Katinka és Kapás Boglárka került a legjobb három közé a Magyar Sportújságírók Szövetségének (MSÚSZ) 62. alkalommal kiírt Év sportolója-szavazásán.

Hosszúnak így lehetősége van hetedik elsősége megszerzésére, amivel utolérheti a rekorder Egerszegi Krisztinát. A férfiaknál mindenképpen új győztes lesz. A sorrend 399 voks alapján alakult ki.

Az év szabadidős sporteseményét és az év E-sportolóját máris bejelentették: előbbi kategóriában a Budapesti Sportszövetségek Uniójának családi sportnapja, utóbbiban Kiss Tamás kapott díjat.

Carl Lewis tavalyi látogatása után idén ismét egy kilencszeres olimpiai bajnok amerikai legenda lesz a gála sztárvendége az úszó Mark Spitz személyében.

Székely Dávid, az M4 Sport csatornaigazgatója elárulta: az év futballgóljáról döntő szavazáson a szakmai zsűri által összeállított tízes listáról a szurkolók voksolása után Gazdag Dániel (Budapest Honvéd), Tokmac Nguen (Ferencváros), illetve Zsóri Dániel (Debreceni VSC) Puskás-díjas találata maradt versenyben. Hozzátette, újításként a legjobb háromból ezúttal a szakmai testület választja ki a győztest.

A győzteseket jövő csütörtökön, a Nemzeti Színházban sorra kerülő M4 Sport-Az Év sportolója gálán hirdetik ki.

A hármas listák (ABC sorrendben):

férfiak:
Liu Shaolin Sándor (rövidpályás gyorskorcsolyázó)
Michelisz Norbert (autóversenyző)
Milák Kristóf (úszó)

 

nők:
Csipes Tamara (kajakos)
Hosszú Katinka (úszó)
Kapás Boglárka (úszó)

 

csapat:
FTC vízilabdacsapat
Győr női kézilabdacsapat
női jégkorong-válogatott

 

csapat (egyéni sportágakban):
Babos Tímea, Kristina Mladenovic teniszpáros
férfi rövidpályás gyorskorcsolya-váltó
női kajaknégyes

 

edzők:
Danyi Gábor (kézilabda)
Selmeci Attila (úszás)
Varga Zsolt (vízilabda)

 

férfi labdarúgó:
Dibusz Dénes
Gulácsi Péter
Szoboszlai Dominik

 

női labdarúgó:
Csiszár Henrietta
Jakabfi Zsanett
Vágó Fanny

 

fogyatékos sportolók (a sorrend az MPB által felkért szakemberek, szakírók voksolása alapján alakul ki):
férfiak:
Juhász Szebasztián (tornász)
Kiss Péter Pál (kajakos)
Mihálovits Tamás (atléta)

 

nők:
Ekler Luca (atléta)
Illés Fanni (úszó)
Latinovics Lívia (tornász)

 

csapat:
férfi kosárlabda-válogatott (Magyar Speciális Olimpia Szövetség)
férfi labdarúgó-válogatott (Magyar Speciális Olimpia Szövetség)
női kerekesszékes vívóválogatott

 

edző:
Pruzsina István (kajak-kenu)
Szabó Álmos (úszás)
Szalma László (atlétika)

Kiemelt kép: ANDY BUCHANAN / AFP
Sport